[{"text_idx": "#000000", "text": "Cwmni creu podlediadau a chynnwys digidol."}, {"text_idx": "#000002", "text": "Aled Jones ydw i. Cyfarwyddwr, datblygydd, a sylfaenydd Y Pod. Gallwch ddarllen mwy am fy sgiliau a hanes i drwy fy mhroffil LinkedIn."}, {"text_idx": "#000003", "text": "Wrth i ddatblygiadau nesaf Y Pod dechrau ymddangos, nes i feddwl byddai\u2019n amser da i edrych yn o\u0302l ar linell amser Y Pod trwy rannu stategau a ffigyrau."}, {"text_idx": "#000004", "text": "Y bwriad oedd creu rhestr o bodlediadau Cymraeg oedd yn bodoli, ac yn gyfredol. Roedd nifer o bodlediadau Cymraeg wedi mynd a dod ers i bodlediadau ymddangos yn 2004. (Mae Haclediad dal i fynd ers 2010 \u2013 dyma\u2019r podlediad hynaf Cymraeg)"}, {"text_idx": "#000005", "text": "Doedd hi ddim yn bosib darganfod podlediadau trwy iaith ar\nunrhyw o\u2019r platfformau ac apiau podlediadau."}, {"text_idx": "#000006", "text": "Roedd y platfformau podlediadau (Apple Podcasts / Google Podcasts / BBC Sounds) yn ffeindio hi\u2019n anodd delio gyda podlediadau gan ieithoedd nad oedd yn cael ei chefnogi gan eu systemau, ac fel siaradwr Cymraeg oedd eisiau gwrando ar bodlediadau yn fy iaith gyntaf, doedd hynny ddim yn dderbyniol."}, {"text_idx": "#000007", "text": "Ar o\u0302l chwilio ar draws y we nes i ddarganfod 38 podlediad Cymraeg a mynd ati i feddwl am sut i greu rhywbeth oedd yn gallu cyflwyno podlediadau Cymraeg i gynulleidfa ehangach."}, {"text_idx": "#000008", "text": "+ Podlediadau Cymraeg ar gael mewn un lle."}, {"text_idx": "#000009", "text": "+ Hawdd darganfod podlediadau Cymraeg."}, {"text_idx": "#000011", "text": "Camodd Spotify mewn i\u2019r farchnad podlediadau ar ddechrau 2019, ond doedd dal dim modd i chwilio neu darganfod podlediadau trwy iaith ar unrhyw blatfform neu app podlediadau."}, {"text_idx": "#000012", "text": "Ar o\u0302l datblygu\u2019r gwefan am flwyddyn nes y dechrau trafod y prosiect gyda phobol."}, {"text_idx": "#000013", "text": "Rhestr o 38 podlediad oedd yn bodoli ac roedd y wefan yn cyfeirio pobol i wrando ar blatfformau arall."}, {"text_idx": "#000014", "text": "Yn Mai 2019 dechreuais gyfrif Twitter ac Instagram ar gyfer Y Pod (daith y cyfrif Facebook yn Tachwedd) i denu sylw at y brosiect. Nes i ddarganfod yn syth bod pobol yn ymateb i negeseuon ac yn hoffi darganfod podlediadau yn y Gymraeg."}, {"text_idx": "#000016", "text": "Roedd mwy a mwy o bobol yn cysylltu i ychwanegu podlediadau i\u2019r gwefan ac roedd yna dwf yn y nifer oedd yn cynhyrchu podlediadau Cymraeg."}, {"text_idx": "#000018", "text": "Wrth baratoi\u2019r cyflwyniad nes i synnu bod niferoedd y podlediadau wedi cynyddu o\u2019r 38 gwreiddiol i 72."}, {"text_idx": "#000019", "text": "Roedd yn amlwg bod y sylw oedd Y Pod yn rhoi i\u2019r podlediadau wedi rhoi hyder i gynhyrchwyr fynd ati i greu podlediadau trwy gyfrwng y Gymraeg."}, {"text_idx": "#000020", "text": "Roedd y niferoedd a oedd yn dod at y wefan wedi tyfu yn sylweddol. Ar y pwynt yma nes i sylweddoli bod Y Pod wedi tyfu i fod yn fwy na gwefan, roedd wedi datblygu a thyfu i fod yn wasanaeth Podlediadau Cymraeg."}, {"text_idx": "#000022", "text": "Roedd mis Mawrth ac Ebrill yn bwysig iawn i\u2019r prosiect."}, {"text_idx": "#000023", "text": "1. Nes i adael y BBC ar o\u0302l 23 mlynedd i weithio\u2019n llawrydd a seydlu cwmni fy hun \u2013 Y Pod Cyf."}, {"text_idx": "#000024", "text": "sefyllfa Cofid newid y dirwedd ar gyfer podlediadau."}, {"text_idx": "#000028", "text": "Roedd y cyfnod clo wedi gweld twf mawr yn y niferoedd a oedd yn cynhyrchu podlediadau trwy gyfrwng y Gymraeg ac erbyn dechrau Mai roedd yna 90 o bodlediadau Cymraeg."}, {"text_idx": "#000029", "text": "Yn ystod y cyfnod clo roedd nifer o gynhyrchwyr creadigol Cymru wedi troi at bodlediadau fel ffordd i sianeli creadigrwydd a chysylltu a\u2019r gynulleidfa."}, {"text_idx": "#000032", "text": "Ar o\u0302l cael sgwrs gyda Matt Deegan, sydd yn rhan o\u2019r British Podcast Awards, ar ddechrau\u2019r flwyddyn roedd yna gategori Cymraeg yng ngwobrau 2020."}, {"text_idx": "#000033", "text": "Ar ol cael nifer o enwebiadau wnaeth y beirniaid \u2013 fi, Sali Collins a Sian Eleri (Radio Cymru / Radio One) cytuno ar restr fer:"}, {"text_idx": "#000036", "text": "Datgelwyd ar ddechrau mis Medi bod Y Pod am fod yn rhan o Clwstwr am 2020 / 21 wrth i\u2019r brosiect ennill cefnogaeth ar gyfer datblygiad nesaf Y Pod."}, {"text_idx": "#000037", "text": "\u201cMae Y Pob yn brosiect newyddiaduraeth sain ac yn bodlediad ieithoedd lleiafrifol sydd am greu gwasanaeth sy\u2019n economaidd-gynaliadwy i ieithoedd nas cefnogir gan y prif ddarparwyr podlediadau."}, {"text_idx": "#000038", "text": "Gyda thros filiwn o bodlediadau yn Apple Podcasts yn unig, mae dod o hyd i newyddion a newyddiaduraeth sain mewn ieithoedd lleiafrifol mewn gwasanaethau podlediad eisoes yn heriol os nad oes modd hidlo\u2019n o\u0302l iaith."}, {"text_idx": "#000039", "text": "Gan ddefnyddio\u2019r Gymraeg fel astudiaeth achos nod y prosiect yw ei gwneud yn haws canfod newyddiaduraeth sain a newyddion yn y Gymraeg drwy ystod o atebion a chynhyrchion arloesol.\u201d"}, {"text_idx": "#000040", "text": "Mae Y Pod yn falch i fod yn aelod o garfan Clwstwr ar gyfer 2020/21 ac mae \u2018na datblygiadau mawr ar y gweill \u2013 byddaf yn amlinellu\u2019r datblygiadau yn y blog nesaf."}, {"text_idx": "#000042", "text": "Mae wedi bod yn flwyddyn cyffroes ar gyfer podlediadau Cymraeg."}, {"text_idx": "#000043", "text": "Bellach mae \u2018na dros 130 o bodlediadau Cymraeg ac mae\u2019r niferoedd sydd yn gwrando wedi tyfu yn sylweddol."}, {"text_idx": "#000044", "text": "Mae Anchor FM wedi bod yn help i gynhyrchwyr podlediadau Cymraeg gyda nifer fawr o gynhyrchiadau 2020 yn defnyddio\u2019r platfform."}, {"text_idx": "#000046", "text": "Mae\u2019r gynulleidfa yn ifanc iawn gyda 37% o ddefnyddwyr o dan 34 oed. Mae diddordeb mawr podlediadau i ddysgwyr yn cael ei adlewyrchu yn data y gynulleidfa."}, {"text_idx": "#000047", "text": "Erbyn diwedd 2020 mae\u2019r defnyddwyr yn treulio mwy o amser ar wasanaeth Y Pod ac yn gwrando ar bodlediadau yn hytrach na mynd i blatfformau arall i wrando."}, {"text_idx": "#000048", "text": "Mae 58% o ddefnyddwyr yn defnyddio ffon symudol i ddarganfod podlediadau ar Y Pod."}, {"text_idx": "#000049", "text": "Mae\u2019r ffigyrau yn hanfodol ar gyfer datblygu fersiwn nesaf o wasanaeth Y Pod."}, {"text_idx": "#000050", "text": "Dwi\u2019n edrych \u2018mlaen at sgwrsio gyda hysbysebwyr yng Nghymru sydd gyda diddordeb mewn cyrraedd cynulleidfaoedd newydd sydd ddim yn cael ei chyrraedd gan ddarlledwyr traddodiadol."}, {"text_idx": "#000052", "text": "Mae nifer o gynhyrchwyr wedi cysylltu i gael sgwrs a chyngor am greu podlediadau ac yr wyf yn edrych \u2018mlaen at fwy o drafodaethau a chlywed syniadau creadigol."}, {"text_idx": "#000053", "text": "Darllenwch ein blog am ba Feicroffon sydd yn addas ar gyfer eich podlediad."}, {"text_idx": "#000054", "text": "Cysylltwch i gael sgwrs i drafod hysbysebu, syniadau, trefnu dosbarth feistr, neu i gael cyngor am recordio ac offer."}, {"text_idx": "#000055", "text": "\u2190 Pa meicroffon ar gyfer eich podlediad?\nDatblygiadau newydd \u2013 darganfod podlediadau Cymraeg \u2192"}]